**DOLOŽKA ZLUČITEĽNOSTI**

**návrhu zákona s právom Európskej únie**

**1. Navrhovateľ zákona:** Ministerstvo spravodlivosti Slovenskej republiky

**2. Názov návrhu zákona:** Návrh zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov

**3. Predmet návrhu zákona:**

a) v primárnom práve Európskej únie

-článok 169 Zmluvy o fungovaní Európskej únie

b) v sekundárnom práve Európskej únie

* Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách v platnom znení (Ú. v. ES L 95, 21.4.1993, s. 29 – 34) - Ministerstvo hospodárstva Slovenskej republiky (gestor)

1. v judikatúre Súdneho dvora Európskej únie

* rozsudok Súdneho dvora vo veci C 598/21 vo veci SP, CI verzus Všeobecná úverová banka a. s. [rok publikácie 2023]; výrok: *„Článok 3 ods. 1, článok 4 ods. 1, článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách v zmysle článkov 7 a 38 Charty základných práv Európskej únie, sa musí vykladať tak, že bráni vnútroštátnej právnej úprave, podľa ktorej súdne preskúmanie nekalosti urýchľovacej doložky obsiahnutej v zmluve o spotrebiteľskom úvere nezohľadňuje primeranosť možnosti predávajúceho alebo dodávateľa uplatniť si svoje právo podľa tejto doložky, vzhľadom na kritériá týkajúce sa najmä rozsahu neplnenia zmluvných povinností spotrebiteľom, ako je výška nezaplatených splátok vo vzťahu k celkovej výške úveru a dĺžka trvania úveru zmluvy a na možnosť, že implementácia tohto ustanovenia môže viesť k tomu, že predávajúci alebo dodávateľ budú môcť získať späť sumy dlžné podľa tohto ustanovenia predajom rodinného domu spotrebiteľa bez akéhokoľvek právneho procesu.“*

**4. Záväzky Slovenskej republiky vo vzťahu k Európskej únii:**

1. lehota na prebratie smernice alebo lehota na implementáciu nariadenia alebo rozhodnutia: *bezpredmetné*.
2. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie: *bezpredmetné*,

c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu tohto prebrania, príp. potreby prijatia ďalších úprav:

* uvádzaný právny akt Európskej únie bol prebratý zákonom č. 40/1964 Zb. Občiansky zákonník, ktorý sa v zmysle prekladaného návrhu zákona navrhuje doplniť a zmeniť.

**5. Návrh zákona je zlučiteľný s právom Európskej únie**

Úplne